PATVIRTINTA

Jonavos r. Užusalių mokyklos-daugiafunkcio

centro direktoriaus

2023 m. kovo 20 d. įsakymu Nr. V-23

**JONAVOS R. UŽUSALIŲ** **MOKYKLOS-DAUGIAFUNKCIO CENTRO**

**KORUPCIJOS PREVENCIJOS PROGRAMA 2023–2025 METAMS**

**I SKYRIUS**

**BENDROSIOS PROGRAMOS NUOSTATOS**

1. Jonavos r. Užusalių mokyklos-daugiafunkcio centro (toliau – mokykla) 2023–2025 metų korupcijos prevencijos programa (toliau – Programa) parengta vadovaujantis

2. Programa skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Jonavos r. Užusalių mokykloje-daugiafunkciame centre.

3. Programos strateginės kryptys – korupcijos prevencija, antikorupcinis švietimas ir informavimas.

4. Pagrindinės Programoje vartojamos sąvokos:

korupcija – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

**II SKYRIUS**

**PROGRAMOS TIKSLAI IR UŽDAVINIAI**

5. Programos tikslai:

5.1. formuoti mokyklos bendruomenės pilietinę antikorupcinę poziciją ir didinti teisinį sąmoningumą;

5.2. mažinti korupcijos pasireiškimo galimybių atsiradimą;

5.3. užtikrinti skaidrią ir veiksmingą veiklą mokykloje.

6. Programos uždaviniai:

6.1. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

6.2. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

6.3. didinti antikorupcinio švietimo sklaidą mokykloje.

6.4. ugdyti mokinių bendrąsias kompetencijas, vertybines nuostatas: pagarbą demokratijos vertybėms, sąžiningumą, atsakomybę už veiksmus ir poelgius;

6.5. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**III SKYRIUS**

**KORUPCIJOS PREVENCIJOS PRINCIPAI**

7. Korupcijos prevencija įgyvendinama vadovaujantis šiais principais:

7.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

7.2. visuotinio privalomumo – korupcijos prevencijos subjektais gali būti visi asmenys;

7.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**IV SKYRIUS**

**PROGRAMOS ADMINISTRAVIMAS**

8. Už korupcijos pasireiškimo tikimybės nustatymą, Programos ir Programos įgyvendinimo plano parengimą, antikorupcinį švietimo ir informavimą atsakingas mokyklos direktoriaus įsakymu paskirtas asmuo.

9. Mokyklos direktorius atsakingas už antikorupcinės aplinkos kūrimą mokykloje.

10. Programai įgyvendinti sudaromas Programos įgyvendinimo priemonių planas (priedas).

11. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

**V SKYRIUS**

**BAIGIAMOSIOS NUOSTATOS**

12. Programą tvirtina mokyklos direktorius.

13. Programa gali būti pakeista ir/ar papildyta suderinus mokyklos tarybos posėdyje.

14. Programa, Programos įgyvendinimo priemonių planas skelbiami mokyklos interneto svetainėje.

15. Susidūrus su korupcijos apraiškomis mokykloje, kreiptis el. paštu [mokykla.uzusaliai@gmail.com](mailto:mokykla.uzusaliai@gmail.com)

\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos-daugiafunkcio centro

tarybos posėdyje

2023 m. vasario 28 d.

protokoliniu nutarimu

(posėdžio Nr. 2V-2)

Priedas

**JONAVOS R. UŽUSALIŲ MOKYKLOS-DAUGIAFUNKCIO CENTRO**

**KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS 2023–2025 METAMS**

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Vykdymo laikas** | **Vykdytojai** | **Laukiami rezultatai** |
| 1. | Darbuotojų praėjusių kalendorinių metų veiklos vertinimas pagal Lietuvos Respublikos teisės aktus | 2023-2025 m.  iki sausio mėn. 31 d. | Olga Nikitina | Teisingai, sąžiningai ir naudingai realizuojami įvertinimo tikslai, skatinama darbuotojų  motyvacija, individuali veikla suderinama su mokyklos metinės veiklos, strateginiais planais, plėtojama mokyklos darbuotojų bendradarbiavimo kultūra |
| 2. | Etikos ir antikorupcinio elgesio  kodekso parengimas | 2023 m. kovo 31 d. | Olga Nikitina | Mokyklos pedagogų bendruomenė laikosi pedagogų etiško elgesio principų ir vertybių |
| 3. | Bendruomenės informavimas apie mokyklos biudžetinių metų ūkinę-finansinę veiklą mokyklos taryboje | 2023-2025 m. I ketvirtį | Olga Nikitina | Mokykloje priimami sprendimai atviri, skaidrūs ir prieinami visai bendruomenei |
| 4. | Kontroliuoti, ar laiku pateikiamos privačių interesų deklaracijos | 2023-2025 m.  kas ketvirtį | Olga Nikitina | Kontroliuojami privatūs interesai |
| 5. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones Sistemingai atnaujinti galiojančias taisykles ir tvarkas | 2023-2025 m. III ketvirtį | Olga Nikitina | Apibrėžtos antikorupcinės nuostatos bei teisinės atsakomybės priemonės darbuotojų pareigybėse |
| 6. | Akcija Tarptautinės antikorupcijos dienai paminėti | 2023–2025 m. gruodžio mėn. | Olga Nikitina  Audronė Simonavičienė | Bus formuojamos antikorupcinės nuostatos, nepakanti korupcijos augimui pilietinė pozicija |
| 7. | Plano įgyvendinimo pristatymas mokyklos tarybos posėdyje | 2023-2025 m. gruodžio mėn. | Olga Nikitina | Bus pateikta korupcijos pasireiškimo galimybės mokykloje analizė, išvados ir plano įgyvendinimo rezultatai |
| 8. | Mokyklos veiklos sričių, kuriose gali egzistuoti korupcijos pasireiškimo tikimybė, nustatymas | 2023-2025 m. IV ketvirtis | Olga Nikitina | Didės pasitikėjimas mokykla, visose srityse veikla bus vieša ir skaidri |
| 9. | Antikorupcinio švietimo temas integruoti į istorijos, etikos mokomuosius dalykus | 2023-2025 m. pagal mokytojų mokslo metų ilgalaikius planus | Angelė Liukomaitė, Inga Ramunė Trofimovienė | Bus formuojamos mokinių antikorupcinės nuostatos |
| 10. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės klausimais | Pagal poreikį  2023–2025 m. | Olga Nikitina | Pagerės darbuotojų žinių kokybė apie korupcijos prevenciją |
| 11. | Teisės aktų nustatyta tvarka interneto svetainėje informacijos apie numatomus, vykdomus viešuosius pirkimus ir jų rezultatus skelbimas | Nuolat | Olga Nikitina | Užtikrintas viešųjų pirkimų skaidrumas; visuomenė informuota apie planuojamus ir įvykdytus pirkimus |
| 12. | Informacijos apie laisvas darbo vietas viešas skelbimas mokyklos internetiniame puslapyje | Nuolat | Olga Nikitina | Visiems prieinama informacija apie laisvas darbo vietas mokykloje |
| 13. | Galimybės sudarymas interesantams išreikšti savo nuomonę apie mokyklos darbuotojų galimai korupcinius veiksmus. Gautų pranešimų analizė | Nuolat | Olga Nikitina | Interesantai galės anonimiškai informuoti mokyklos atsakingus asmenis apie galimas korupcijos apraiškas |
| 14. | Priimant į darbą darbuotojus vadovautis teisės aktais, atsižvelgti į pateiktas rekomendacijas, kandidatų kvalifikaciją, nepriekaištingą reputaciją | Nuolat | Olga Nikitina | Mokykloje dirbs asmenys, turintys nepriekaištingą reputaciją ir kvalifikacinius reikalavimus atitinkantį išsilavinimą |
| 15. | Mokinių priėmimo į mokyklą organizavimas vadovaujantis Jonavos rajono savivaldybės tarybos sprendimais ir kitais teisės aktais | Nuolat | Olga Nikitina | Vykdomas skaidrus ir aiškus mokinių priėmimas į mokyklą. Išvengiama galimų konfliktų, pažeidimų ir įgyvendinama numatyta mokinių priėmimo tvarka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_